โบรกฯแนะสะสมหุ้นกลุ่มรับเหมาฯ + วัสดุฯเหตุงบลงทุนโครงการภาครัฐฯชัดเจนมากขึ้น
โบรกฯแนะสะสมหุ้นกลุ่มรับเหมาก่อสร้างพร้อมวัสดุก่อสร้าง จากประเด็นงบลงทุนโครงการภาครัฐฯเริ่มมีความชัดเจนมากขึ้น ชูหุ้นรับเหมาก่อสร้างCK, UNIQ, SEAFCOและ PYLON เด่น ส่วนหุ้นวัสดุก่อสร้างชู SCCC และ ARROW แจ่มสุด
15 มิ.ย. 2558

บล.เคจีไอ ระบุในบทวิเคราะห์วันนี้ (15 มิ.ย.) ว่า กลุ่มรับเหมาก่อสร้าง (บริษัท ช.การช่าง จำกัด (มหาชน)หรือ CK*,บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน)หรือ UNIQ,บริษัท ซีฟโก้ จำกัด (มหาชน) หรือ SEAFCO, บริษัท ไพลอน จำกัด (มหาชน) หรือ PYLON),และกลุ่มวัสดุก่อสร้าง(บริษัท ปูนซีเมนต์นครหลวง จำกัด (มหาชน)หรือ SCCC*, บริษัท แอร์โรว์ ซินดิเคท จำกัด (มหาชน) หรือARROW) ประเด็นเรื่องงบลงทุนโครงการภาครัฐฯเริ่มมีความชัดเจนมากขึ้น
โดยมี 2 ประเด็นข่าวคือ i) การลงทุนส่วนต่อขยายแอร์พอร์ตลิงก์ (ดอนเมืองบางซื่อ-พญาไท) มูลค่า 3 หมื่นล้านบาท ii) เดือน มิ.ย. – ก.ค. นี้ เตรียมประกาศร่างทีโออาร์ โครงการรถไฟทางคู่ 3 เส้นทาง คือ ฉะเชิงเทรา-คลองสิบเก้าแก่งคอย มูลค่า 1 ล้านบาท, ชุมทางถนนจิระ-ขอนแก่น มูลค่า 2.6 หมื่นล้านบาท และประจวบคีรีขันธ์- ชุมพร มูลค่า 1.7 หมื่นล้านบาท … วันนี้มีบทวิเคราะห์ปัจจัยพื้นฐานกลุ่มรับเหมาฯ